62025CO0160_INF
Определение на Съда (шести състав) от 10 ноември 2025 г. —[Wawicz] (
i
)
(Дело C‑160/25)
„Преюдициално запитване — Член 99 от Процедурния правилник на Съда — Отговор, който може да бъде изведен недвусмислено от съдебната практика — Защита на потребителите — Директива 93/13/ЕИО — Неравноправни клаузи в потребителските договори — Последици от установяването на неравноправността на клауза — Договор за ипотечен кредит, индексиран в чуждестранна валута — Определяне на обменния валутен курс — Неравноправен елемент на преизчислителна клауза — Възпиращ ефект — Задължения на националния съд — Отделност на неравноправния елемент на клаузата“
Защита на потребителите — Неравноправни клаузи в потребителските договори — Директива 93/13 — Констатация за неравноправност на дадена клауза — Обхват — Договор за ипотечен кредит, деноминиран в една валута и индексиран по друга — Национална съдебна практика, която позволява договорът да продължи да се изпълнява след премахването на неравноправния елемент от клаузата за валутните преизчисления — Допустимост — Условие — Елемент, който закрепва самостоятелни задължения, които могат да се отделят от другите предвидени в клаузата задължения — Проверка, която следва да бъде извършена от националния съд
(Директива на Съвета 93/13, член 6, параграф 1 и член 7, параграф 1)
(вж. т. 24—31, 34 и 35, както и диспозитива)
Диспозитив
Член 6, параграф 1 и член 7, параграф 1 от Директива 93/13/ЕИО на Съвета от 5 април 1993 година относно неравноправните клаузи в потребителските договори
трябва да се тълкуват в смисъл, че
допускат национална съдебна практика, съгласно която сключен между доставчик и потребител договор за кредит, деноминиран в една валута и индексиран по друга, може да продължи да се изпълнява, въпреки че е премахнат като неравноправен елементът от клаузата относно определянето на курс „купува“ и „продава“ на тази валута, който предвижда средният курс за валутното преизчисление да се коригира в зависимост от определения от кредитодателя марж „купува“ и „продава“, когато този елемент представлява облигационна уговорка, която е отделна от съдържащите се в клаузата уговорки, в смисъл че предвижда самостоятелни задължения, които са отделими от останалите предвидени в клаузата задължения.
(
i
)	Името на настоящото дело е измислено. То не съвпада с истинското име на никоя от страните в производството.